รายได้ของเซ็นทรัล รีเทล” (CRC) ไตรมาส 4 ปี 2563 ทำไปได้กี่ล้านบาท
เปิดรายได้ “เซ็นทรัล รีเทล” (CRC) ไตรมาส 4 ปี 2563 ทำไปได้ 51,077 ล้านบาท ลดลง 18.9% กำไรสุทธิ 1,102 ล้านบาท ลดลง 83.1% เมื่อเทียบกับช่วงเดียวกันของปี 2562 ขณะที่รายได้รวมของปี 2563 ซึ่งเป็นปีที่ธุรกิจได้รับผลกระทบจาก Covid-19 อย่างหนักนั้น เซ็นทรัลรีเทลทำไปได้ทั้งสิ้น 194,311 ล้านบาท ลดลง 12.8% และมีกำไรสุทธิ 341 ล้านบาท ลดลง 97.2% เมื่อเทียบกับปี 2562 เช่นกัน (ปี 2562 บริษัทมีกำไรสุทธิ 12,359 ล้านบาท)   ปัจจัยหลักที่ทำให้ผลการดำเนินงานออกมาในรูปดังกล่าวมาจากสถานการณ์การแพร่ระบาดของเชื้อไวรัส Covid-19 ที่บริษัทต้องปิดการให้บริการชั่วคราวในส่วนงานแฟชั่น และส่วนงานฮาร์ดไลน์ รวมถึงการจำกัดเวลาการให้บริการ และสถานการณ์ก็ยังไม่คลี่คลาย มีการระบาดเป็นระยะในวงจำกัดของแต่ละประเทศอย่างต่อเนื่อง จนเกิดการระบาดครั้งใหญ่รอบที่ 2 ในเดือนธันวาคมในประเทศไทย และตั้งแต่เดือนพฤศจิกายนเป็นต้นมาในประเทศอิตาลี ประกอบกับบริษัทยังได้รับผลกระทบจากการเปลี่ยนแปลงการบันทึกบัญชีตามมาตรฐานบัญชีใหม่ ทั้งหมดนี้ส่งผลให้ปี 2563 บริษัทมีผลประกอบการดังที่ปรากฏ อย่างไรก็ดี หากมองในส่วนของกำไรสุทธิ ก็ต้องบอกว่า บริษัทสามารถพลิกฟื้นกลับมาได้ระดับหนึ่งเลยทีเดียว จากยอดขาดทุนสุทธิ 760 ล้านบาทเมื่อช่วง 9 เดือนแรกของปี 2563 ให้กลับมาเป็นกำไรได้ในที่สุด  ข่าวดีอีกข้อก็คือ ยอดขายบนช่องทางออมนิแชแนลของบริษัทที่เติบโต 180% คิดเป็นสัดส่วนยอดขายเกือบ 10% ซึ่งนำไปสู่การประกาศจ่ายเงินปันผล 0.40 บาทต่อหุ้น คุณญนน์ โภคทรัพย์ ประธานเจ้าหน้าที่บริหาร บริษัท เซ็นทรัล รีเทล คอร์ปอเรชั่น จำกัด (มหาชน) หรือ CRC กล่าวถึงผลประกอบการปี 2563 ว่า “เซ็นทรัล รีเทล ได้ปรับตัวแบบ V-shape ตั้งแต่ในไตรมาสที่ 3/2563 และไตรมาสที่ 4/2563 เราก็ยังคงเติบโตอย่างแข็งแกร่งและต่อเนื่อง โดยมีรายได้รวม 51,077 ล้านบาท เพิ่มขึ้น QoQ  +7% และทำกำไร 1,102 ล้านบาท เพิ่มขึ้น QoQ +27% ทำให้เซ็นทรัล รีเทล สามารถปิดปี 2563 ด้วยรายได้รวม 194,311 ล้านบาท (ลดลง 13%) และทำกำไรสุทธิ 341 ล้านบาท (ลดลง 97%)” ทางเซ็นทรัลรีเทลยังได้เผยถึงพัฒนาการที่สำคัญของบริษัทในปี 2563 ในด้านต่าง ๆ ด้วย ดังนี้ 1. ด้านออมนิแชแนล โดยข้อมูล ณ สิ้นปีพบว่า ยอดขายออมนิแชแนลอยู่ที่ 9.5% ของยอดขายรวมของบริษัท ซึ่งมาจากการเปิดเว็บไซต์อีคอมเมิร์ซของธุรกิจในเครือ เช่น www.rinascente.it ในอิตาลี หรือ www.thaiwatsadu.com ของกลุ่มวัสดุก่อสร้าง นอกจากนั้นยังมีแอปพลิเคชันบนโทรศัพท์มือถือ อย่าง Central Mobile และได้ปรับปรุงแอปให้กับ Supersports กับ Tops ด้วย ส่วนช่องทาง Social Commerce ทางเซ็นทรัลรีเทลบอกว่าได้มีการพัฒนาเพิ่มขึ้นเช่น การช้อปปิ้งผ่านโทรศัพท์, การช้อปผ่าน LINE Messenger, การช้อปผ่าน Facebook Live รวมถึงมีการเปิดช่องทางการส่งและรับสินค้าให้หลากหลายขึ้น เช่น เปิดให้รับสินค้าได้แบบ Driv Thru หรือการรับสินค้าที่สาขาใกล้บ้านภายในเวลา 1 ชั่วโมงหลังจากสั่งซื้อผ่านเว็บไซต์อีคอมเมิร์ซ หรือ Mobile App เป็นต้น 2. ด้านการ Transformation and Synergies Projects ในปี 2563 ได้มีการผนึกกำลังห้างเซ็นทรัลและโรบินสันเพื่อยกระดับห้างสรรพสินค้า 73 แห่งทั่วประเทศ ให้มีความหลากหลายของแบรนด์สินค้า และขยายธุรกิจให้ครอบคลุมทุกพื้นที่ โดยได้มีการปรับเปลี่ยนห้างโรบินสันสาขาเมกะบางนาและอุดรธานีเป็นห้างสรรพสินค้าเซ็นทรัลเพื่อให้เข้ากับกลุ่มลูกค้าเป้าหมาย รวมถึงมีแปนจะปรับอีกประมาณ 4 – 5 สาขา ซึ่งคาดว่าจะเสร็จสิ้นในปี 2566 ธุรกิจฟู้ดก็มีการเปลี่ยนแปลงเช่นกัน โดยหลังจากที่บริษัทได้เข้าไปถือหุ้น FamilyMart 100% เมื่อเดือนพฤษภาคมที่ผ่านมา ก็ทำให้บริษัทสามารถบริหารงาน FamilyMart ได้เต็มรูปแบบ และเพิ่มโอกาสในการขยายกิจการในรูปแบบ Franchise มากขึ้น  3. การขยายและปรับปรุงสาขา ในปี 2563 มีการขยายสาขาที่เป็น Strategic Format คือการเปิดโรบินสัน ไลฟสไตล์ เซ็นเตอร์ 1 สาขาและไทวัสดุ 4 สาขาในประเทศไทย และเปิด GO! Mall 4 สาขาในประเทศเวียดนาม รวมถึงปรับปรุงสาขา Big C Hypermarket และปรับภาพลักษณ์เป็นแบรนด์ GO! อีก 5 สาขา ส่วนในอิตาลี มีการปรับปรุงห้างสรรพสินค้าสาขา Flagship Milan และ Florence เพิ่มเติม ด้านประเทศเวียดนาม มีการพัฒนาโมเดลร้านค้าใหม่ ๆ เช่น go! (ซูเปอร์มาร์เก็ตขนาดเล็ก) KUBO เครื่องเล่นสำหรับเด็ก และ LookKool ร้านสินค้าไลฟ์สไตล์ เป็นต้น สุดท้ายในประเทศไทย โมเดลที่เกิดขึ้นของเซ็นทรัลรีเทลมีตั้แต่ Power x B2S, Velo (ร้านอุปกรณ์กีฬาประเภทจักรยาน), Healthiful ร้านสินค้าและอาหารเพื่อสุขภาพ, KIS แฟล็กชิพด้านบิวตี้สโตร์, PETSTER สินค้าสำหรับสัตว์เลี้ยง เป็นต้น ปี’64 ลงทุนเพิ่ม 18,000 ล้านบาท ตั้งเป้าโต 10% สำหรับแผนธุรกิจปี 2564 นั้น ทางเซ็นทรัลรีเทลได้ยึดโยงจากยุทธศาสตร์หลัก “New Central, New Retail” ที่เคยประกาศไว้เมื่อปี 2560 ที่เซ็นทรัลรีเทลต้องการเป็น “ศูนย์กลางชีวิตของผู้คน” (Central of Life) ซึ่งนำไปสู่การพัฒนาอีโคซิสเต็มให้เป็น “New Central Retail Lifestyle & Food Platform” รายใหญ่ในเอเชียตะวันออกเฉียงใต้ และนำไปสู่การพัฒนาในรูปแบบต่าง ๆ ใน 6 ด้าน ได้แก่ “ปี 2564 ยังเป็นปีที่มีความท้าทาย แต่ เซ็นทรัล รีเทล ยังคงมุ่งมั่นและมีความมั่นใจว่าเราจะสามารถผลักดันธุรกิจให้โตมากกว่า 10% ด้วยงบลงทุน 18,000 ล้านบาทที่ได้วางแผนไว้ เพื่อเสริมสร้าง เซ็นทรัล รีเทล ให้แข็งแกร่งยิ่งขึ้น ตอกย้ำความเป็นผู้นำกลุ่มธุรกิจค้าปลีกของคนไทย” คุณญนน์กล่าวปิดท้าย
รายได้ “เซ็นทรัล รีเทล” (CRC) ไตรมาส 4 ปี 2563 ทำไปได้ 51,077 ล้านบาท ลดลง 18.9% กำไรสุทธิ 1,102 ล้านบาท ลดลง 83.1% เมื่อเทียบกับช่วงเดียวกันของปี 2562 ขณะที่รายได้รวมของปี 2563 ซึ่งเป็นปีที่ธุรกิจได้รับผลกระทบจาก Covid-19 อย่างหนักนั้น เซ็นทรัลรีเทลทำไปได้ทั้งสิ้น 194,311 ล้านบาท ลดลง 12.8% และมีกำไรสุทธิ 341 ล้านบาท ลดลง 97.2% เมื่อเทียบกับปี 2562 เช่นกัน (ปี 2562 บริษัทมีกำไรสุทธิ 12,359 ล้านบาท)